# data[].attributes.body
Kolegica Belinda Lugarić i ja (Ivan Jančić) predstavili smo svoju mobilnost članovima županijskog stručnog vijeća strojarstva Vukovarsko-srijemske županije . Predstavili smo svoje iskustvo, opisali program te kroz slike prezentirali program job shadowinga u kojemu su sudjelovali. Županijski aktiv se održao u prostorima Tehničke škole Županja u Županji.

# data[].attributes.body
Kolegica Belinda Lugarić i ja (Ivan Jančić) predstavili smo svoju mobilnost članovima stručnog vijeća strojarstva Tehničke škole Ruđera Boškovića Vinkovci u Vinkovcima . Predstavili smo svoje iskustvo, opisali program te kroz slike prezentirali program job shadowinga u kojemu su sudjelovali. Aktiv se održao u prostorima Tehničke škole Ruđera Boškovića Vinkovci u Vinkovcima.

# data[].attributes.headline
Predstavljanje projektnih aktivnosti učenicima 2.a razreda 13.10.2025.

# data[].attributes.subject
Predstavljanje projektnih aktivnosti učenicima 2.a razreda 13.10.2025.

# data[].attributes.body
Kao sudionik mobilnosti job shadowinga predstavio sam svoju mobilnost učenicima 2.a razrednog odjela Tehničke škole Ruđera Boškovića Vinkovci u Vinkovcima. Predstavio sam svoje iskustvo te motivirao učenike za sudjelovanje u budućim projektima ovoga tipa ukoliko se budu odigravali u budućnosti. Prezentacija se održala u prostorima Tehničke škole Ruđera Boškovića Vinkovci u Vinkovcima.

# data[].attributes.headline
Predstavljanje projektnih aktivnosti na nastavničkom vijeću 22.08.2025.

# data[].attributes.subject
Predstavljanje projektnih aktivnosti na nastavničkom vijeću 22.08.2025.

# data[].attributes.body
Nastavnici sudionici mobilnosti job shadowinga predstavili su svoju mobilnost nastavnicima Tehničke škole Ruđera Boškovića Vinkovci u Vinkovcima. Predstavili su svoje iskustvo, opisali program te kroz slike prezentirali program job shadowinga u kojemu su sudjelovali. Prezentacija se održala u prostorima Tehničke škole Ruđera Boškovića Vinkovci u Vinkovcima kao točka dnevnog reda nastavničkog vijeća.

# data[].attributes.body
15.10.2025. koordinatorica Tihana M. sudjelovala je u sastanku u organizaciji Erasmus ambasadorica pod nazivom Erasmus+ TeachMeet i predstavila Skills 4 All projekt.

# data[].attributes.headline
Predstavljanje projektnih aktivnosti na MŽSV

# data[].attributes.subject
Predstavljanje projektnih aktivnosti na MŽSV

# data[].attributes.body
Dana 26. lipnja 2025 na Međužupanijskom stručnom vijeću elektrotehnike i računalstva predstavio sam projekt u kojem smo sudjelovali. Prisutne sam upoznao s ciljevima i ishodima projekta kao i samim aktivnostima za vrijeme trajanja. Po završetku izlaganja komentirali smo razlike u obrazovnim sustavima kao i rapidan razvoj struke u području robotike i automatizacije. Kolege su se priključile raspravi sa vlastitim iskustvima što potvrđuje vrijednost Erasmus projekata!

# data[].attributes.body
Nastavnici sudionici mobilnosti job shadowinga predstavili su svoju mobilnost učenicima koji uskoro kreću na mobilnost također u Schkeuditz. Predstavili su svoje iskustvo, kao i savjete za rad u specijaliziranim radionicama tijekom mobilnosti.

# data[].attributes.attachment_link.readable_text
Nastavnici Belinda Lugarić, Ines Pavušin, Krunoslav Šimunović, Ivan Jančić i Nikola Dujmović od 4. do 10. svibnja 2025. godine sudjeluju u mobilnosti job shadowinga u Njemačkoj u mjestu Schkeuditz pored Leipziga u sklopu Erasmsu + KA122 projekta „Skills 4 All".

Ustanova u kojoj naši nastavnici borave i stručno se usavršavaju u sektorima Strojarstvo, Elektrotehnika i Građevina zove se Vitalis Betreuungsgesellschaft für ModellprojekteGmbH.

Nastavnici koriste mogućnost zelenog putovanja, te su se službenim autom škole povezli na dug put sve do Schkeuditza.

1. DAN (4.5.2025)

Prvog dana job shadowinga smo obišli Leipzig pod vodstvom gospođe Sibile koja nam je pokazala gradsku jezgru i znamenitosti po kojima je Leipzig poznat. Počevši od glavnog željezničkog kolodvora koji ostavlja bez daha svojim monumentalnim zdanjem i poviješću pa do povijesnih znamentosti kao što su crkva St.Thomasa u kojoj je sahranjen J.S. Bach, gradska vijećnica, spomenik Goethea, opera, Augustus-platz, zgrada sveučilišta, mjesto porušene židovske sinagoge, Museum of fine arts koji ima trajni bogati postav poznatih svjetskih umjetnika. Grad odiše poviješću koja je implementirana u suvremeni život. Sraz impresivne arhitekture i prekrasnog zelenila i parkova, Lepzig-grad lipa ostavlja svakog posjetitelja bez daha.

2. DAN

Drugi dan mobilnosti učili smo o njemačkom obrazovnom sustavu, te smo nakon toga obišli praktikume kampusa gdje su nam kolege pokazale kako provode praktičnu nastavu s učenicima koji su vrlo motivirani u kreativnom okruženju. Praktikum obuhvaća područje programiranja, elektrotehnike, mehatronike, arhitekture i dizajna, mehanike i automehaničarsku radionicu gdje učenici kreiraju u sklopu projekta vlastita vozila .

Poslijepodnevne sate smo proveli u Dessau, kolijevci Bauhausa (1919.-1933.) koji je obilježio početak 20.stoljeća revolucijom u arhitekturi i primijenjenoj umjetnosti.

U Dessau se nalazi najpoznatiji kampus Bauhaus škole koju je projektirao osnivač Bauhausa Walter Gropius. Posjetili smo tzv. majstorske kuće u kojima su živjeli umjetnici poput Vasilija Kandinskog i Kleea. Teško je povjerovati da su te kuće projektirane i izgrađene prije 100 godina budući da se samo po odabiru materijala razlikuju od današnjih suvremenih objekata. Jasno je da su ti nevjerojatni ljudi živjeli prije svog vremena i nadahnuli mnoge arhitekte i inženjere nakon njih. Bogato sadržajni dan smo završili u kultnom restoranu Kornhaus na obali rijeke Elbe.

# data[].attributes.attachment_link.title
Tehnička škola Ruđera Boškovića Vinkovci

# data[].attributes.attachment_link.description
Nastavnici Belinda Lugarić, Ines Pavušin, Krunoslav Šimunović, Ivan Jančić i Nikola Dujmović od 4. do 10. svibnja 2025. godine sudjeluju u mobilnosti job shadowinga u Njemačkoj u mjestu Schkeuditz pored Leipziga u sklopu Erasmsu + KA122 projekta „Skills 4 All".

# data[].attributes.body
Grad Halle nalazi se u saveznoj pokrajini Saska-Anhalt u Njemačkoj. Smješten uz rijeku Saale, grad se ističe bogatom poviješću, kulturnom baštinom i arhitekturom. Tijekom naše posjete, obišli smo jednu od najznačajnijih građevina u gradu – crkvu Marienkirche , smještenu u srcu starog gradskog trga. Crkva je poznata po svojoj jedinstvenoj silueti s četiri tornja i povezana je s glazbenim velikanom Georgom Friedrichom Händelom, koji je u njoj kršten.

Stari gradski trg, uz crkvu, odiše poviješću i šarmom, s brojnim zgradama iz različitih povijesnih razdoblja. Halle je općenito miran i lijep grad, savršen za laganu šetnju.

# data[].attributes.body
Praktične zadatke polaznici rade na PLC sustavima tvrtke Siemens. U specijaliziranoj učionici nalazi se osam potpuno opremljenih radnih jedinica.

# data[].attributes.body
Šestog dana, posjetili smo strukovnu školu koja broji oko 1400 učenika iz područja elektrotehnike, IT-a, automatizacije i dizajna. Škola je izvrsno opremljena suvremenim praktikumima gdje učenici stječu teorijska znanja iz svog područja interesa. Učenici sklapaju ugovor sa tvrtkom gdje provode praktični dio školovanja u omjeru 2 tjedna nastave/4 tjedna prakse (ovisno o usmjerenju). Ako učenik ne zadovolji na kraju nastavne godine, tvrtka u kojoj je učenik na praksi odlučuje hoće li se učeniku omogućiti ponavljanje godine ili će ga se uputiti da si traži novog poslodavca za praksu. Udžbenike učenici dobiju besplatno i na kraju ih trebaju vratiti neoštećene.

# data[].attributes.body
Zanimljivost;

Svaki automobil koji smo vidjeli u proizvodnji već je prodan!! Novi vlasnik ima mogućnost praćenja tijeka proizvodnje jer svako vozilo ima tzv. pink box u kojem se nalaze svi podatci uz dodan GPS sustav.

# data[].attributes.body
Danas smo posjetili BMW-utvornici u Leipzigu koja pruža jedinstvenu priliku za uvid u suvremenu automobilsku proizvodnju i inovativnu arhitekturu.  Tvornica je poznata po svojoj fleksibilnoj proizvodnoj liniji na kojoj se istovremeno proizvode četiri modela – BMW 1 Series, BMW 2 Series Gran Coupé, BMW 2 Series Active Tourer i MINI Countryman – s tri različita pogonska sustava i pod dvije marke (BMW i MINi) .

Obilazak traje oko 100 minuta i uključuje obilazak karoserijske radionice i montažne hale. S nama u obilasku sudjelovali su učenici i nastavnici iz Poljske.

Vidjeli smo:

1. Karoserijska radionica (Body Shop)

Ovdje se dijelovi karoserije spajaju pomoću robota.

Vidjeli smo preciznost automatizirane proizvodnje i robota u akciji.

2. Montažna hala (Assembly Line)

Ovdje se dijelovi poput motora, vrata, sjedala i elektronike ugrađuju u vozila.

Pratili smo tok vozila kroz različite faze montaže.

Zanimljivost: svaki automobil na liniji može imati drugačiju opremu, boju, interijer – što zahtijeva vrhunsku logistiku.

Fotografiranje i snimanje unutar tvornice nije dopušteno sroga nemamo fotografija iz same tvornice.

# data[].attributes.body
Danas smo sudjelovali u job shadowingu u radionicama gdje nam je detaljno objašnjen način na koji se odvija praksa. Imali smo priliku vidjeti kako se učenici uključuju u praktičan rad, kako izgleda njihov dnevni raspored te koje vještine razvijaju kroz konkretne zadatke. Poseban naglasak bio je na suradnji, samostalnosti i preciznosti. Ovo iskustvo nam je približilo drugačiji sustav obrazovanja i potaknulo razmjenu ideja.

# data[].attributes.body
Nezaobilazni dio njemačke gastronomije, odnosno berlinskog street fooda svakako je CurryWurst. Uživali smo u svakom zalogaju!

# data[].attributes.body
Danas smo posjetili Berlin koji nas je oduševio svojim kontrastima – grad koji spaja povijest, umjetnost i suvremeni duh. Posjetili smo veličanstveni Berliner Dom, koji nas je impresionirao svojom arhitekturom i simbolikom. Na Muzejskom otoku uronili smo u svjetove dalekih kultura – od azijskih artefakata do šarenih islamskih keramičkih pločica koje pričaju priče stare stoljećima. Posebno nas je dojmio i Checkpoint Charlie, nekoć najpoznatiji granični prijelaz između Istočnog i Zapadnog Berlina – danas simbol podjela, hrabrosti i povijesne borbe za slobodu. Svaka ulica u Berlinu nosi svoj karakter i priču koju vrijedi doživjeti.